న్యూఢిల్లీ : జీఎస్టీ అంటే గబ్బర్ సింగ్ ట్యాక్సేనని కాంగ్రెస్ ఉపాధ్యక్షుడు రాహుల్ గాంధీ మరోసారి విరుచుకుపడ్డారు. పీహెచ్డీ చాంబర్ ఆఫ్ కామర్స్ అండ్ ఇండస్ట్రీ గురువారం నిర్వహించిన వార్షిక సమావేశంలో ఆయన మాట్లాడుతూ నరేంద్రమోదీకి భారీ ప్రజామోదం లభించిందన్నారు. భారతీయ దార్శనికతను అర్థం చేసుకుని, అభివృద్ధి చేసే సామర్థ్యం మోదీకి ఉన్నాయని ప్రజలు ఆశించారని చెప్పారు. నేడు అదంతా తలక్రిందులైందని ఆరోపించారు. ఈ ప్రభుత్వ దురహంకారానికి ఆధిపత్య ధోరణి పునాదివంటిదన్నారు. నమ్మకంపైనే వ్యాపారం వృద్ధి చెందుతుందన్నారు. ఈ ప్రభుత్వం మీద నమ్మకం చచ్చిపోయిందన్నారు. ప్రతి వ్యక్తీ దొంగేనని ప్రధాన మంత్రి, ప్రభుత్వం అనుకుంటున్నాయని ఆరోపించారు. నవంబరు 8న రూ.500, రూ.1,000 నోట్ల వర్థంతిని జరుపుతామన్నారు. నగదు అంతా నల్లధనం కాదని, నల్లధనమంతా నగదు కాదని ప్రధానికి అర్థం చేసుకోలేదన్నారు. ప్రధాని తన విస్తృతాధికారాలను ప్రజలను భయభ్రాంతులకు గురి చేయడానికి ఉపయోగించారన్నారు. చాలామంది మరణించారని, లక్షలాది మంది జీవనోపాధిని కోల్పోయారని చెప్పారు. ఇదంతా చేయడానికి అవసరమైనది భారీ ఛాతీ కాదని, చాలా చిన్న హృదయమని స్పష్టం చేశారు.
newdhilly : gst ante gabbar sing taxanani congress upaadhyakshudu rahul gaandhi marosari viruchukupaddaaru. peehechdi chamber af comers and industry guruvaram nirvahinchina vaarshika samavesamlo aayana maatlaadutuu narendramodiki bhari prajaamodam labhinchindannaaru. bhaarateeya daarsanikatanu artham chesukuni, abhivruddhi chese saamarthyam modeeki unnaayani prajalu aasinchaarani cheppaaru. nedu adanta talakrindulaindani aaropinchaaru. ee prabhutva durahankaaraaniki aadhipatya dhorani punaadivantidannaaru. nammakampaine vyaparam vruddhi chendutundannaru. ee prabhutvam meeda nammakam chachipoyindannaaru. prati vyaktee dongenani pradhaana mantri, prabhutvam anukuntunnayani aaropinchaaru. navambaru 8na roo.500, roo.1,000 notla vardhantini jaruputaamannaaru. nagadu antaa nalladhanam kaadani, nalladhanamanta nagadu kaadani pradhaaniki artham chesukoledannaru. pradhaani tana vistrutaadhikaaraalanu prajalanu bhayabhraantulaku guri cheyadaaniki upayoginchaarannaaru. chaalaamandi maraninchaarani, lakshalaadi mandi jeevanopaadhini kolpoyarani cheppaaru. idantaa cheyadaaniki avasaramainadi bhari chaatii kaadani, chala chinna hrudayamani spashtam chesaru.